Honderde veevrektes na droogte Ethiopië tref – praag.co.za — 20 jaar jonk!
Die regering sê nog nie dat dele van die noorde, noordooste en ooste van Ethiopië droogtegeteister is nie, maar die impak het reeds sy tol geëis.
‘n Ooggetuie het aan AP gesê hy het honderde dooie beeste langs die pad tussen Addis Abeba en die hoofstad van die Afar-streek, Semera, gesien. Hy het ook dosyne vragmotors opgemerk wat noodvoedselhulp afgelewer het.
Die regering is besig om voedsel op te gaar, ten einde tekorte later af te weer.
Landbou, wat van reën afhanklik is, is ‘n primêre bydraende faktor tot Ethiopië se ekonomie en dra byna 45 persent tot die land se bruto binnelandse produk by en verskaf werk aan 85 persent van die bevolking.
Die land is tussen 1983 en 1985 ook deur droogte getref wat die dood van byna ‘n halfmiljoen mense tot gevolg gehad het.
Alhoewel die sterftes aan droogte toegeskryf is, is die ramp hoofsaaklik veroorsaak deur ‘n “transformasieprogram” deur Marxiste.
Skrywer praagGepubliseer op 13 Augustus 2015 Kategorieë Internasionale nuus, NuusSleutelwoord Addis Abeba, droogte, Ethiopië, hulp, reén, veevrektes
Vorige Vorige artikel: President dank twee ministers af wat kla oor nuwe termyn
Volgende Volgende artikel: Jeb Bush kla dat Hillary nie oorlogsugtig genoeg is nie